
Mārupes novadā
2026.gadā
1. Vispārīgie noteikumi
1.1. Nomas tiesību rakstisko izsoli (turpmāk – Izsole) organizē valsts akciju sabiedrība “Latvijas Pasts”, vienotais reģistrācijas Nr. 40003052790, juridiskā adrese: Ziemeļu iela 10, Lidosta “Rīga”, Mārupes pagasts, Mārupes novads, LV-1000 (turpmāk – Iznomātājs), nomas/īres komisija (turpmāk – Komisija), kas darbojas saskaņā ar valsts akciju sabiedrības “Latvijas Pasts” valdes 2026. gada 16. jūnija lēmumu (valdes sēdes protokols Nr. 31/2026, 3. punkts). Komisijas locekļi nedrīkst būt nomas tiesību pretendenti, kā arī tieši vai netieši ieinteresēti Izsoles iznākumā.
1.2. Nomas tiesību rakstiskas izsoles nolikums (turpmāk – Nolikums) nosaka kārtību, kādā tiks rīkota Iznomātāja īpašumā esošo nedzīvojamo telpu ar kopējo platību 141,8 m² (būves kadastra apzīmējums 80760020007025), kas atrodas Ziemeļu ielā 10, Lidostā “Rīga”, Mārupes pagastā, Mārupes novadā, (atbilstoši būves kadastrālās uzmērīšanas lietas telpu grupas Nr. 1220 1. stāva plānam), ar aprīkojumu (turpmāk – Nomas objekts) Izsole, nomnieka noteikšanai saskaņā ar Ministru kabineta 2018. gada 20. februāra noteikumiem Nr. 97 “Publiskas personas mantas iznomāšanas noteikumi”, ievērojot Publiskas personas finanšu līdzekļu un mantas izšķērdēšanas novēršanas likuma prasības.
1.3. Nomas objekta atrašanās vieta un izvietojums ēkā norādīts Nolikuma 6. pielikumā “Nomas objekta telpu plāns”, bet Nomas objektā esošais Iznomātāja aprīkojums norādīts Nolikuma 7. pielikumā “Nomas objektā esošā Iznomātāja aprīkojuma saraksts”.
1.4. Nomas objekts tiek nodots esošajā tehniskajā un vizuālajā stāvoklī. Nomas objekta faktisko stāvokli, plānojumu, inženierkomunikācijas, pieslēgumu jaudas, piekļuves nosacījumus, Iznomātāja aprīkojumu un citus būtiskus apstākļus fiksē apskates laikā.
1.5. Nomas objekta lietošanas mērķis – sabiedriskās ēdināšanas pakalpojumu sniegšanai ar publisku pieejamību (turpmāk – pakalpojums). Pakalpojums jānodrošina ne vēlāk kā 2027. gada 1. maijā.
1.6. Izsoles mērķis ir saņemt pieteikumu ar iespējami augstāko nomas maksu, iznomājot Nomas objektu Nolikuma 1.5. punktā norādītajam mērķim, ievērojot vienlīdzīgu attieksmi, atklātību un konkurenci.
1.7. Izsoles veids – rakstiska pirmā izsole. 
1.8. Iznomātāja kontaktpersona par Izsoles dokumentiem: Reinis Lejiņš, tālrunis 26616130, e-pasts reinis.lejins@pasts.lv. Kontaktpersona par Nomas objekta apskati: Ivars Prančs, tālrunis 26166380, e-pasts ivars.prancs@pasts.lv, Oskars Steķis, tālrunis 26655484, e-pasts oskars.stekis@pasts.lv
2. Izsoles sākumcena, nomas maksa un nomas līguma termiņš
2.1. Izsoles nosacītā nomas maksa ir 7,00 EUR par 1 m² mēnesī bez PVN jeb 992,60 EUR mēnesī bez PVN par visu Nomas objektu. Pretendenta piedāvātā nomas maksa nedrīkst būt zemāka par nosacīto nomas maksu.
2.2. Iesniedzot pieteikumu Izsolei, pretendents norāda piedāvāto nomas maksu (2.pielikums “Finanšu piedāvājuma veidlapa”), kas ir vienāda vai augstāka par Nolikuma 2.1. punktā Izsoles sākumcenu jeb nosacīto nomas maksu.
2.3. Par sākotnējo nomas maksu nomas līgumā tiek noteikta Izsoles uzvarētāja piedāvātā augstākā nomas maksa, kas ir fiksēta Izsoles rezultātā. Papildus nomas maksai tiek piemērots PVN normatīvajos aktos noteiktajā apmērā.
2.4. Sākot ar otro nomas gadu, Iznomātājs vienu reizi gadā indeksē nomas maksu atbilstoši Latvijas Republikas Centrālās statistikas pārvaldes publicētajām patēriņa cenu pārmaiņām iepriekšējā kalendāra gadā. Ja patēriņa cenu pārmaiņu rādītājs ir negatīvs, nomas maksu nesamazina.
2.5. Nomas līgums tiek slēgts uz pieciem gadiem. Nomas objekta nodošanas, sagatavošanas un pakalpojuma sniegšanas uzsākšanas termiņi tiek noteikti nomas līgumā.
3. Nomas objekta nomas īpašie nosacījumi
3.1. Pēc nomas līguma noslēgšanas nomniekam iemaksājama drošības nauda 2 (divu) mēnešu nomas maksas apmērā, papildus piemērojot PVN Latvijas Republikas normatīvajos aktos noteiktajā apmērā.
3.2. Papildus nomas maksai nomnieks sedz izdevumus par Nomas objektā patērēto elektroenerģiju, auksto un karsto ūdeni, kanalizāciju, apkuri, sadzīves atkritumu apsaimniekošanu, kā arī citus nomas līgumā noteiktos maksājumus. Komunālo pakalpojumu aprēķināšanas, uzskaites un apmaksas kārtība tiek noteikta nomas līgumā.
3.3. Ēdināšanas pakalpojums nodrošināms darba dienās vismaz no plkst. 8.00 līdz 15.00.
3.4. Nomas objekta izmantošanas ietvaros katru darba dienu jānodrošina vismaz viena veida zupa, vismaz trīs pamatēdieni, no kuriem vismaz viens ir veģetārs, vismaz viena veida saldais ēdiens, salātu un uzkodu piedāvājums, kā arī bezalkoholiskie dzērieni. Jānodrošina vismaz šādi pusdienu komplekti: a) pamatēdiens un dzēriens; b) zupa, pamatēdiens un dzēriens; c) zupa, pamatēdiens, saldais ēdiens un dzēriens.
Jānodrošina iespēja iegādāties ēdienu līdzņemšanai, veikt iepriekšēju pasūtījumu, kā arī klientiem pieejamā vietā izvietot skaidru un nepārprotamu informāciju par ēdienu un dzērienu cenām, sastāvu un alergēniem.
3.5. Finanšu piedāvājumā (2. pielikums) norādītās vērtējamās pusdienu komplektu cenas ir nemainīgas pirmos 12 mēnešus pēc pakalpojuma sniegšanas uzsākšanas. Turpmāko cenu pārskatīšanas kārtību nosaka nomas līgums. Cenu izmaiņas pieļaujamas tikai pēc Iznomātāja rakstiskas saskaņošanas.
3.6. Nomniekam jānodrošina svaigi pagatavots ēdiens, regulāri atjaunota sezonāla ēdienkarte, pietiekams ēdienu daudzums, profesionāla apkalpošana, tīra vide un pakalpojuma nepārtrauktība noteiktajā darba laikā, izņemot ar Iznomātāju saskaņotus pārtraukumus vai nepārvaramas varas gadījumus.
3.7. Telpu iekārtošana, mēbeļu, gaismekļu, interjera elementu, ēdināšanas iekārtu, inventāra un citu pakalpojuma nodrošināšanai nepieciešamo lietu iegāde un uzstādīšana veicama par nomnieka līdzekļiem, attiecīgos risinājumus iepriekš rakstiski saskaņojot ar Iznomātāju.
3.8. Pirms darbu uzsākšanas rakstiski saskaņojami nepieciešamie būvdarbi vai inženierkomunikāciju pielāgojumi, pušu atbildības sadalījums, tehniskie risinājumi un izpildes termiņi. Bez Iznomātāja iepriekšējas rakstiskas piekrišanas nav pieļaujams veikt būvdarbus vai mainīt telpu plānojumu vai inženiertehniskās sistēmas.
3.9. Nomnieka veiktie ieguldījumi netiek ieskaitīti nomas maksā vai citos maksājumos un netiek kompensēti, ja nomas līgumā nav noteikts citādi.
3.10. Nomas objektu vai tā daļu bez Iznomātāja iepriekšējas rakstiskas piekrišanas nav atļauts nodot apakšnomā, lietošanā vai citādi izmantot trešo personu vajadzībām.
3.11. Pirms pakalpojuma sniegšanas uzsākšanas nodrošināmas visas nepieciešamās reģistrācijas, atļaujas, saskaņojumi, civiltiesiskās atbildības apdrošināšanas polise kā arī visā nomas līguma darbības laikā ievērojamas pārtikas aprites, higiēnas, darba aizsardzības, ugunsdrošības, vides aizsardzības un citas piemērojamo normatīvo aktu prasības.
3.12. Katrai pusei ir tiesības vienpusēji izbeigt nomas līgumu rakstveidā par to brīdinot otru pusi vismaz 6 (sešus) mēnešus iepriekš.
4. Izsoles izsludināšana un Nomas objekta apskate
4.1. Informācija par Nomas objektu un Izsoles Nolikums tiek publicēts Iznomātāja tīmekļa vietnē www.pasts.lv un VAS “Valsts nekustamie īpašumi” tīmekļa vietnē www.vni.lv. 
4.2. Iznomātājam ir tiesības publiskot informāciju par Izsoles izsludināšanu plašsaziņas līdzekļos, kā arī informēt par to personas, kas iepriekš ir izteikušas vēlmi nomāt Nomas objektu.
4.3. Nomas objekta apskate klātienē ir obligāts priekšnoteikums piedāvājuma iesniegšanai. Apskate notiek iepriekš ar Iznomātāju saskaņotā laikā Iznomātāja pārstāvja klātbūtnē. Pēc apskates Pretendenta un Iznomātāja pārstāvji paraksta Nomas objekta apskates apliecinājumu (5. pielikums). Parakstīts Nomas objekta apskates apliecinājums ir obligāti pievienojams pie Pretendenta piedāvājumā iesniedzamajiem dokumentiem.
4.4. Apskates laikā Pretendents izvērtē Nomas objekta faktisko un tehnisko stāvokli, plānojumu, inženierkomunikācijas, pieslēgumu jaudas, ventilāciju un nosūci, piekļuves un ekspluatācijas apstākļus, piegāžu, atkritumu un klientu plūsmu, kā arī citus apstākļus, kas var ietekmēt telpu iekārtošanu, nepieciešamos ieguldījumus, izmaksas un ēdināšanas pakalpojuma nodrošināšanu. Parakstot Nomas objekta apskates apliecinājumu, Pretendents apliecina, ka ir patstāvīgi izvērtējis Nomas objekta piemērotību plānotajai darbībai un apzinās ar telpu iekārtošanu, pakalpojuma nodrošināšanu un nomas līguma izpildi saistītos riskus.
5. Prasības pretendentam
5.1. Pretendents ir Latvijā, citā Eiropas Savienības dalībvalstī vai Eiropas Ekonomikas zonas valstī tiesiski reģistrēts komersants, kuram ir tiesības veikt paredzēto darbību Latvijā.
5.2. Pretendents pēdējo piecu gadu laikā ir sekmīgi izpildījis vismaz vienu līdzvērtīgu ēdināšanas pakalpojuma līgumu vai piedāvājuma iesniegšanas dienā vismaz 12 mēnešus nepārtraukti pilda šādu līgumu.
5.3. Pretendents nav pasludināts par maksātnespējīgu, neatrodas likvidācijas procesā, tā saimnieciskā darbība nav apturēta un nepastāv sankcijas vai citi tiesiski ierobežojumi līguma noslēgšanai vai izpildei.
5.4. Pretendents ir iesniedzis normatīvajos aktos noteiktās nodokļu deklarācijas, un tam nav Valsts ieņēmumu dienesta administrēto nodokļu, tostarp valsts sociālās apdrošināšanas obligāto iemaksu, vai pašvaldības administrēto nodokļu parāda, kura summa atsevišķi vai kopā pārsniedz 1500,00 EUR.
5.4.1. Pretendents nav sniedzis nepatiesu vai maldinošu informāciju, un tam pēdējā gada laikā nav būtisku līgumsaistību pārkāpumu pret Iznomātāju, kuru dēļ Iznomātājs vienpusēji izbeidzis līgumu.
5.5. Pirms lēmuma par nomas līguma noslēgšanu Komisija pārbauda Pretendenta reģistrācijas un pārstāvības datus, nodokļu saistības, maksātspēju, iepriekšējo saistību izpildi un sankciju riskus. Pretendentam pēc Komisijas pieprasījuma jāsniedz pārbaudei nepieciešamā informācija. 
5.6. Pretendentu noraida, ja līguma noslēgšanu vai izpildi nepieļauj sankcijas vai citi tiesiski ierobežojumi, Pretendents nesniedz pieprasīto informāciju vai kredītrisku nav iespējams pārvaldīt tā, lai nodrošinātu nomas līguma saistību izpildi.
6. Piedāvājuma sagatavošana, iesniegšana, reģistrēšana 
6.1. Pretendents, kurš vēlas nomāt Nomas objektu, sagatavo un iesniedz piedāvājumu, aizpildot un parakstot šādus Nolikumam pievienotos pielikumus: 1.pielikums “Pieteikuma veidlapa”; 2.pielikums “Finanšu piedāvājuma veidlapa”; 3.pielikums “Pretendenta pieredzes veidlapa”; 4.pielikums “Telpu iekārtošanas risinājuma veidlapa”; 5.pielikums “Nomas objekta apskates apliecinājums”. 
Piedāvājumam pievieno arī pārstāvības dokumentu, ja piedāvājumu Pretendenta vārdā paraksta pilnvarota persona.
6.2. Pretendents nedrīkst mainīt vai dzēst veidlapu struktūru, pozīciju nosaukumus, prasīto informāciju vai apliecinājumu tekstu, bet var paplašināt tabulas un pievienot īsus skaidrojumus.
6.3. Visas attiecināmās veidlapu pozīcijas jāaizpilda; ja informācija nav attiecināma, norāda “nav attiecināms”.
6.4. Piedāvājumu sagatavo Latvijas Republikas valsts valodā. Ārvalstīs izdotiem vai dokumentiem svešvalodā jāpievieno apliecināts dokumenta tulkojums Latvijas Republikas valsts valodā.
6.5. Visiem piedāvājuma dokumentiem jābūt skaidri salasāmiem, bez labojumiem, kas apgrūtina to satura uztveri vai interpretāciju. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
6.6. Piedāvājuma spēkā esības termiņš ir 90 kalendārās dienas no piedāvājumu iesniegšanas termiņa beigām.
6.7. Piedāvājums jāiesniedz slēgtā aizzīmogotā (vai parakstītā) aploksnē, uz kuras ir izdarītas šādas atzīmes:
6.7.1. saņēmēja – Iznomātāja nosaukums;
6.7.2. iesniedzēja – pretendenta adrese, tālrunis, e-pasta adrese;
6.7.2.1. norāde – “Piedāvājums iesniegts rakstiskai izsolei - Nedzīvojamo telpu noma ar aprīkojumu ēdināšanas pakalpojumu sniegšanai Ziemeļu ielā 10, Lidostā “Rīga”, Mārupes pagastā, Mārupes novadā; būves kadastra apzīmējums 80760020007025; telpu grupas Nr. 1220. Neatvērt līdz 2026. gada 26. novembra plkst. 15:00”.
6.7.2.2. Pretendents piedāvājumu iesniedz valsts akciju sabiedrība “Latvijas Pasts” administrācijas ēkas 1.stāvā, Ziemeļu ielā 10, Lidostā “Rīga”, Mārupes pagastā, Mārupes novadā vai nosūta pa pastu uz adresi: Ziemeļu ielā 10, Lidostā “Rīga”, Mārupes pagastā, Mārupes novadā, LV-1000 no 2026. gada 16. novembra plkst. 14:00 līdz 2026. gada 26. novembra plkst. 14:00 slēgtā aploksnē.
6.8. Iznomātājs reģistrē saņemtos piedāvājumus to saņemšanas secībā, norādot tā reģistrācijas numuru, saņemšanas datumu un laiku, kā arī nomas tiesību Pretendentu. Piedāvājumu glabā slēgtā aploksnē līdz Izsoles sākumam. 
6.9. Pretendents ir tiesīgs grozīt vai atsaukt iesniegto piedāvājumu, rakstiski par to paziņojot Iznomātājam līdz piedāvājuma iesniegšanas termiņa beigām.
6.10.  Grozījumus piedāvājuma dokumentos pretendents noformē un iesniedz tādā pašā kārtībā kā piedāvājumu, slēgtā aizzīmogotā (vai parakstītā aploksnē), papildus norādei par pretendentu norādot “Rakstiskas izsoles “Nedzīvojamo telpu noma ar aprīkojumu ēdināšanas pakalpojumu sniegšanai Ziemeļu ielā 10, Lidostā “Rīga”, Mārupes pagastā, Mārupes novadā; būves kadastra apzīmējums 80760020007025; telpu grupas Nr. 1220.” piedāvājuma grozījumi”.
6.11. Visas izmaksas, kas saistītas ar piedāvājuma sagatavošanu sedz pretendents.
6.12. Nomas tiesību pretendents var iesniegt tikai 1 (vienu) piedāvājuma variantu.
6.13. Pēc piedāvājuma iesniegšanas termiņa saņemtos piedāvājumus dalībai Izsolē nereģistrē un nevērtē.
6.14. Informācija par reģistrētiem nomas tiesību pretendentiem un to skaitu netiek izpausta līdz piedāvājumu atvēršanai.
7. Izsoles kārtība
7.1. Piedāvājumi tiks atvērti 2026. gada 19. novembrī plkst. 15:00, Iznomātāja B7-211. kabinetā, Ziemeļu ielā 10, Lidostā “Rīga”, Mārupes pagastā, Mārupes novadā. Piedāvājumu atvēršanas sanāksme ir atklāta.
7.2. Pretendentam ir tiesības piedalīties Izsolē, ja piedāvājums iesniegts norādītajā termiņā.
7.3. Izsole tiek uzskatīta par nenotikušu, ja: 1) dalībai izsolē nav iesniegts neviens piedāvājums; 2) piedāvājumā nosacītā maksa ir zemākā par izsoles sākumcenu; 3) neviens no pretendentiem, kurš ieguvis tiesības slēgt nomas līgumu, nenoslēdz to noteiktajā termiņā; 4) nomas tiesības iegūst persona, kurai nav bijušas tiesības piedalīties izsolē.
7.4. Komisijas priekšsēdētājs, atklājot Izsoli, nosauc Nomas objektu, paziņo Izsoles sākumcenu un informē par Izsoles kārtību.
7.5. Piedāvājumus atver to iesniegšanas secībā. Komisijas priekšsēdētājs vai komisijas loceklis pēc piedāvājuma atvēršanas nosauc pretendentu, piedāvājuma iesniegšanas datumu un laiku, kā arī pretendenta piedāvāto nomas maksu un parakstās uz piedāvājuma. Uz piedāvājuma parakstās arī pārējie Komisijas locekļi. Mutiskie piedāvājumi rakstiskā izsolē ir aizliegti.
7.6. Piedāvājumu atvēršanu un Izsoles rezultātu paziņošanu Komisija protokolē. Komisija atbild par Izsoles norisi un ar to saistīto lēmumu pieņemšanu.
7.7. Komisija ir tiesīga papildus pārbaudīt Izsoles pretendentu sniegtās ziņas. Izsoles pretendenta pieteikums tiek noraidīts, ja tiek atklāts, ka Izsoles pretendents ir sniedzis nepatiesas ziņas.
7.8. Pretendentu piedāvājumu atbilstības pārbaudi Nolikuma prasībām Komisija var veikt slēgtā sēdes daļā. Ja nepieciešams papildu laiks, lai izvērtētu pretendentu piedāvājuma atbilstību Nomas objekta iznomāšanas nosacījumiem, pēc piedāvājuma atvēršanas Komisija paziņo laiku un vietu, kad tiks paziņoti Izsoles rezultāti. Ja pretendents nepiedalās Izsolē, Komisija par Izsoles rezultātu paziņošanas dienu un laiku informē to rakstveidā, kā arī publicē informāciju Iznomātāja tīmekļa vietnē www.pasts.lv un VAS “Valsts nekustamie īpašumi” tīmekļa vietnē www.vni.lv.
8. Piedāvājumu vērtēšana
8.1. Komisija vispirms pārbauda piedāvājuma atbilstību Nolikuma obligātajām prasībām. Punktu vērtēšanā iekļauj tikai atbilstošus piedāvājumus.
8.2. Atbilstošos piedāvājumus vērtē 100 punktu sistēmā atbilstoši šādiem kritērijiem:
	Nr.
	Vērtēšanas kritērijs
	Maksimālais punktu skaits

	1.
	Piedāvātā nomas maksa par 1 m² mēnesī bez PVN
	70

	2.1.
	Pamatēdiena un dzēriena komplekta cena bez PVN
	15

	2.2.
	Zupas, pamatēdiena un dzēriena komplekta cena bez PVN
	15

	
	Kopā
	100



8.3. Kritērijā Nr. 1 “Piedāvātā nomas maksa par 1 m² mēnesī bez PVN” piešķir ne vairāk kā 70 punktus. Punktus aprēķina pēc formulas: vērtējamā Pretendenta piedāvātā nomas maksa par 1 m² mēnesī bez PVN / augstākā piedāvātā nomas maksa par 1 m² mēnesī bez PVN × 70. Aprēķina rezultātu noapaļo līdz divām zīmēm aiz komata.
8.4. Kritērijā Nr. 2.1 “Pamatēdiena un dzēriena komplekta cena bez PVN” piešķir ne vairāk kā 15 punktus. Punktus aprēķina pēc formulas: zemākā piedāvātā pamatēdiena un dzēriena komplekta cena bez PVN / vērtējamā Pretendenta piedāvātā pamatēdiena un dzēriena komplekta cena bez PVN × 15. Aprēķina rezultātu noapaļo līdz divām zīmēm aiz komata.
8.5. Kritērijā Nr. 2.2 “Zupas, pamatēdiena un dzēriena komplekta cena bez PVN” piešķir ne vairāk kā 15 punktus. Punktus aprēķina pēc formulas: zemākā piedāvātā zupas, pamatēdiena un dzēriena komplekta cena bez PVN / vērtējamā Pretendenta piedāvātā zupas, pamatēdiena un dzēriena komplekta cena bez PVN × 15. Aprēķina rezultātu noapaļo līdz divām zīmēm aiz komata.
8.6. Pretendenta kopējo punktu skaitu aprēķina, summējot 8.3., 8.4. un 8.5. punktos iegūtos punktus. Maksimālais kopējais punktu skaits ir 100 punkti, tostarp par nomas maksu – 70 punkti un par abu pusdienu komplektu cenām kopā – 30 punkti.
8.7. Ēdināšanas pakalpojuma nodrošināšanas aprakstu nevērtē ar punktiem. Komisija pārbauda, vai piedāvājumā sniegtā informācija apliecina Nolikuma 3. sadaļā noteikto obligāto prasību izpildi, tostarp ikdienas piedāvājuma, veģetārās izvēles, abu vērtējamo pusdienu komplektu, iepriekšējas pasūtīšanas, ēdiena iegādes līdzņemšanai, klientu apkalpošanas un pakalpojuma nepārtrauktības nodrošināšanu. Nepilnīgu informāciju var precizēt saskaņā ar Nolikuma 8.12. punktu, nemainot piedāvājuma būtību.
8.8. Telpu iekārtošanas risinājumu nevērtē ar punktiem. Komisija pārbauda, vai piedāvājumā ir iesniegta Nolikuma 4. pielikumā “Telpu iekārtošanas risinājuma veidlapa” prasītā minimālā informācija par telpu iekārtošanas risinājumu, zonējumu vai izvietojuma skici, galvenajiem mēbeļu, letes, gaismekļu, interjera elementu un papildu ēdināšanas iekārtu risinājumiem, kā arī Iznomātājam nepieciešamajiem būvdarbiem vai inženierkomunikāciju pielāgojumiem. Nepilnīgu informāciju var precizēt saskaņā ar Nolikuma 8.12. punktu, nemainot piedāvājuma būtību.
8.9. Komisija vērtēšanas protokolā norāda katra piedāvājuma atbilstību obligātajām prasībām, katrā vērtēšanas kritērijā veikto aprēķinu, piešķirtos punktus un kopējo punktu skaitu.
8.10. Par saimnieciski izdevīgāko atzīst atbilstošu piedāvājumu ar lielāko kopējo punktu skaitu.
8.11. Ja vairākiem Pretendentiem ir vienāds kopējais punktu skaits, priekšroku dod piedāvājumam ar lielāku punktu skaitu kritērijā Nr. 1 “Piedāvātā nomas maksa par 1 m² mēnesī bez PVN”. Ja arī šis punktu skaits ir vienāds, priekšroku dod piedāvājumam ar zemāku Nolikuma 2. pielikumā “Finanšu piedāvājuma veidlapa” norādīto abu vērtējamo pusdienu komplektu cenu kopsummu. Ja arī cenu kopsumma ir vienāda, uzvarētāju nosaka Komisijas rīkotā un protokolētā izlozē.
8.12. Komisija ir tiesīga pieprasīt Pretendentam skaidrojumu vai precizējumu, ja ar to netiek mainīta piedāvātā nomas maksa, ēdināšanas cenas, piedāvājuma būtība vai radīta Pretendentam nepamatota priekšrocība.
8.13. Piedāvājumu noraida, ja iestājas vismaz viens no šādiem apstākļiem: 
8.13.1. piedāvājums saņemts pēc piedāvājumu iesniegšanas termiņa; 
8.13.2. Pretendents nav veicis obligāto Nomas objekta apskati vai nav pievienojis Nolikuma 5. pielikumu “Nomas objekta apskates apliecinājums”; 
8.13.3. piedāvātā nomas maksa ir zemāka par Nolikuma 2.1. punktā noteikto nosacīto nomas maksu; 
8.13.4. Pretendents neatbilst Nolikuma 5. sadaļā noteiktajām prasībām; 
8.13.5. piedāvājums pēc Komisijas pieprasītā precizējuma neatbilst obligātajām pakalpojuma vai telpu iekārtošanas prasībām; 
8.13.6. Pretendents noteiktajā termiņā nesniedz pieprasīto informāciju; 
8.13.7. Pretendents ir sniedzis nepatiesu vai maldinošu informāciju; 
8.13.8. sankcijas vai citi tiesiski ierobežojumi nepieļauj līguma noslēgšanu vai izpildi;
8.13.9. kredītrisku nav iespējams pārvaldīt tā, lai nodrošinātu nomas līguma saistību izpildi.
9. Izsoles rezultātu apstiprināšana un nomas līguma slēgšana
9.1. Komisija pieņem lēmumu par Izsoles rezultātu, par uzvarētāju atzīstot Nolikuma 8.10. un 8.11. punktos noteiktajā kārtībā izraudzīto saimnieciski izdevīgāko piedāvājumu, un rakstiski informē Pretendentus.
9.2. Ar Izsoles uzvarētāju slēdz Nolikuma 8. pielikumā pievienotajam nomas līguma projektam atbilstošu nomas līgumu. Līguma saskaņošanas laikā nav pieļaujama piedāvātās nomas maksas, abu vērtēto pusdienu komplektu cenu vai citu būtisku Izsoles nosacījumu maiņa, izņemot Nolikumā un nomas līgumā iepriekš paredzēto cenu pārskatīšanas kārtību.
9.3. Ja Izsoles uzvarētājs Iznomātāja noteiktajā termiņā neparaksta nomas līgumu vai neizpilda citus nomas līguma noslēgšanas priekšnoteikumus, Komisija ir tiesīga uzaicināt noslēgt nomas līgumu nākamo Pretendentu piedāvājumu galīgajā vērtēšanas secībā vai izbeigt Izsoli bez rezultāta. Uzaicinot nākamo Pretendentu, tā piedāvājuma nosacījumi netiek mainīti.
9.4. Nomas līgumā nosaka nomas un komunālos maksājumus, norēķinu un indeksācijas kārtību, drošības naudu, apdrošināšanu, telpu nodošanu un iekārtošanu, būvdarbu un remontu atbildības sadalījumu, pakalpojuma kvalitātes un cenu nosacījumus, kontroli, atbildību, līgumsodus, līguma izbeigšanu un Nomas objekta atbrīvošanu.
10. Izsoles komisija, tās tiesības un pienākumi
10.1. Komisijas pienākums ir nodrošināt Izsoles norisi atbilstoši Nolikumam, vienlīdzīgu attieksmi pret pretendentiem, objektīvu piedāvājumu vērtēšanu un pieņemto lēmumu dokumentēšanu.
10.2. Komisijas darbu vada priekšsēdētājs. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes.
10.3. Komisija lemj par visiem ar Izsoles rīkošanu un norisi saistītajiem jautājumiem. 
10.4. Komisija vērtē Pretendentus un to iesniegtos piedāvājumus saskaņā ar Nolikumu un piemērojamajiem normatīvajiem aktiem. 
10.5. Komisija ir lemttiesīga, ja tās sēdē piedalās vismaz 2 (divi) Komisijas locekļi, tai skaitā Komisijas priekšsēdētājs. 
10.6. Komisija pieņem lēmumus ar vienkāršu balsu vairākumu. 
10.7. Ja Komisijas locekļu balsis sadalās vienādi, izšķirošā ir priekšsēdētāja balss. 
10.8. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā. 
10.9. Komisijas lēmumu par Izsoles rezultātu apstiprināšanu fiksē Izsoles protokolā, kuru paraksta visi Komisijas sēdē klātesošie Komisijas locekļi.
10.10. Komisijai ir tiesības izskatāmo jautājumu vispusīgai izvērtēšanai uzaicināt piedalīties citas personas. 
10.11. Komisijas locekļi nevar būt personīgi tieši vai netieši ieinteresēti Izsoles iznākumā, kā arī nedrīkst pastāvēt apstākļi, kas radītu šaubas par viņu objektivitāti. Ja tiek konstatēts interešu konflikts vai citi apstākļi, kas var ietekmēt Komisijas locekļa objektivitāti, Komisijas loceklis nepiedalās attiecīgā jautājuma izskatīšanā un lēmuma pieņemšanā.
10.12. Komisija ir tiesīga pārtraukt Izsoli, ja ir konstatēti apstākļi, kas neļauj nodrošināt tiesisku, godīgu vai objektīvu Izsoles norisi, par pieņemto lēmumu informējot pretendentus.
10.13. Komisija var veikt grozījumus Nolikumā līdz piedāvājumu iesniegšanas termiņa beigām. Ja grozījumi var ietekmēt piedāvājuma sagatavošanu, Komisija vienlaikus pagarina piedāvājumu iesniegšanas termiņu un informāciju par Nolikuma grozījumiem un termiņa pagarinājumu publicē valsts akciju sabiedrības “Latvijas Pasts” tīmekļvietnē www.pasts.lv un VAS “Valsts nekustamie īpašumi” tīmekļvietnē www.vni.lv.
10.14. Komisija var pieprasīt pretendentam papildus informāciju vai paskaidrojumus par piedāvājumu, nosakot to iesniegšanas termiņu un vietu. Komisijas pieprasītie paskaidrojumi nedrīkst izraisīt pretendenta piedāvājuma grozīšanu vai papildināšanu pēc piedāvājumu iesniegšanas termiņa beigām.
10.15. Komisijas locekļi apņemas neizpaust trešajām personām informāciju par pretendentu piedāvājumiem līdz Izsoles rezultātu apstiprināšanai, izņemot normatīvajos aktos paredzētos gadījumus.
11. Fizisko personu datu apstrāde
11.1. Izsoles procesā un nomas līguma izpildē pretendenta iesniegto fizisko personu datu pārzinis ir Valsts akciju sabiedrība “Latvijas Pasts”, vienotais reģistrācijas Nr. 40003052790 (turpmāk – Pārzinis).
11.2. Pretendents, kurš iesniedz Pārzinim fiziskās personas datus, ir atbildīgs par iesniedzamo datu apstrādes (iesniegšanas) tiesiskā pamata nodrošināšanu kā no savas puses Izsoles procesā un Izsoles rezultātu īstenošanas procesā iesaistīto fizisko personu datu pārzinis.
11.3. Ar informāciju par datu subjekta tiesībām un citu informāciju par personas datu apstrādi var iepazīties Pārziņa privātuma politikā, kas ir pieejama interneta vietnē www.pasts.lv sadaļā Privātuma politika.
12.Pielikumi
1. pielikums – Pieteikuma veidlapa.
2. pielikums – Finanšu piedāvājuma veidlapa.
3. pielikums – Pretendenta pieredzes veidlapa.
4. pielikums – Telpu iekārtošanas risinājuma veidlapa.
5. pielikums – Nomas objekta apskates apliecinājums.
6. pielikums – Nomas objekta telpu plāns.
7. pielikums – Nomas objektā esošā Iznomātāja aprīkojuma saraksts.
8. pielikums – Nedzīvojamo telpu nomas līguma projekts.



1. pielikums
PIETEIKUMA VEIDLAPA
1. Pretendenta informācija
	Informācija
	Pretendenta dati

	Nosaukums
	

	Reģistrācijas numurs
	

	Juridiskā adrese
	

	Kontaktpersona, tālrunis, e-pasts
	


2. Piedāvājuma pamatinformācija
	Informācija
	Norādāmā informācija

	Nomas objekts
	Ziemeļu iela 10, Lidosta “Rīga”, Mārupes pagasts, Mārupes novads, LV-1000; 141,8 m²; kadastra apzīmējums 80760020007025; telpu grupas Nr. 1220

	Plānotā darbība
	Ēdināšanas pakalpojuma nodrošināšana

	Nomas līguma termiņš
	Pieci gadi

	Pakalpojuma uzsākšanas termiņš
	Nosaka nomas līgumā.

	Piedāvājuma spēkā esības termiņš
	90 kalendārās dienas no piedāvājumu iesniegšanas termiņa beigām


3. Ēdināšanas pakalpojuma nodrošināšanas apraksts
	Informācija
	Pretendenta īss apraksts

	Ikdienas ēdienu piedāvājuma un veģetārās izvēles nodrošināšana
	

	Pilnā pusdienu komplekta nodrošināšana
	

	Iepriekšējas pasūtīšanas kārtība
	

	Ēdiena iegāde līdzņemšanai
	

	Klientu apkalpošanas kārtība
	

	Pakalpojuma nepārtrauktības nodrošināšanas kārtība
	


Paskaidrojums. Pretendents katrā tabulas rindā īsi un konkrēti norāda, kā tiks izpildītas Nolikuma 3. sadaļā noteiktās prasības, tostarp raksturo ikdienas ēdienu piedāvājumu un veģetāro izvēli, abu vērtējamo pusdienu komplektu pieejamību, iepriekšējas pasūtīšanas, ēdiena iegādes līdzņemšanai un klientu apkalpošanas kārtību, kā arī risinājumu pakalpojuma nepārtrauktības nodrošināšanai. Aprakstu nevērtē ar punktiem; Komisija pārbauda tajā norādītās informācijas atbilstību Nolikuma obligātajām prasībām.
4. Pretendenta apliecinājumi
Iesniedzot piedāvājumu, Pretendents apliecina, ka:
· ir iepazinies ar nomas tiesību piešķiršanas procedūras nolikumu, tā pielikumiem un Iznomātāja sniegtajiem skaidrojumiem, izprot tajos noteiktās prasības un apņemas tās ievērot;
· ir veicis obligāto Nomas objekta apskati un iepazinies ar Nomas objekta faktisko un tehnisko stāvokli;
· piedāvājumā un tam pievienotajos dokumentos sniegtā informācija ir patiesa, pilnīga, aktuāla un pārbaudāma;
· atbilst nomas tiesību piešķiršanas procedūras nolikumā noteiktajām kvalifikācijas un atbilstības prasībām;
· tam ir piedāvājuma izpildei nepieciešamā profesionālā, tehniskā un finansiālā kapacitāte;
· tam ir tiesības veikt piedāvājumā paredzēto saimniecisko darbību;
· tas nav pasludināts par maksātnespējīgu, neatrodas likvidācijas procesā un tā saimnieciskā darbība nav apturēta;
· tas ir iesniedzis normatīvajos aktos noteiktās nodokļu deklarācijas, un tam nav Valsts ieņēmumu dienesta administrēto nodokļu, tostarp valsts sociālās apdrošināšanas obligāto iemaksu, vai pašvaldības administrēto nodokļu parāda, kura kopsumma pārsniedz 1500,00 euro;
· piedāvājums ir spēkā 90 kalendārās dienas no piedāvājumu iesniegšanas termiņa beigām;
· pirms ēdināšanas pakalpojuma uzsākšanas tas saņems un iesniegs Iznomātājam visas darbības veikšanai nepieciešamās atļaujas, reģistrācijas, apdrošināšanas dokumentus un citus normatīvajos aktos vai nomas līgumā noteiktos dokumentus;
· visā nomas līguma darbības laikā tas ievēros pārtikas aprites, pārtikas nekaitīguma, higiēnas, HACCP, darba aizsardzības, ugunsdrošības, būvniecības, vides aizsardzības un citas uz tā darbību attiecināmās prasības;
· tas nekavējoties rakstiski informēs Iznomātāju, ja pēc piedāvājuma iesniegšanas mainīsies kāda piedāvājumā norādītā informācija vai radīsies apstākļi, kas var ietekmēt pretendenta atbilstību nomas tiesību piešķiršanas procedūras prasībām vai piedāvājuma izpildi.

Pretendents ir informēts, ka VAS “Latvijas Pasts” ir tiesīga pārbaudīt piedāvājumā norādīto informāciju, pretendenta kredītspēju, maksājumu disciplīnu, parādvēsturi, reputāciju, pārstāvības tiesības, patiesos labuma guvējus, sankciju riskus un iepriekšējo līgumsaistību izpildi, pieprasot un saņemot informāciju no publiski pieejamām datubāzēm, kredītinformācijas birojiem, parādvēstures datubāzēm, kompetentajām institūcijām un citām tiesiski izmantojamām informācijas sistēmām.
Pretendents ir informēts, ka VAS “Latvijas Pasts” apstrādās piedāvājumā un tam pievienotajos dokumentos norādītos personas datus, lai izvērtētu piedāvājumu, pieņemtu ar nomas tiesību piešķiršanas procedūru saistītos lēmumus, nodibinātu un izpildītu līgumattiecības un nodrošinātu normatīvo aktu un VAS “Latvijas Pasts” iekšējo normatīvo aktu prasību izpildi. Papildu informācija par personas datu apstrādi ir pieejama VAS “Latvijas Pasts” tīmekļvietnes sadaļā “Privātuma politika”.
Pretendenta pārstāvja vārds, uzvārds: _____________________________
Amats: __________________
Paraksts: ________________
















2. pielikums
FINANŠU PIEDĀVĀJUMA VEIDLAPA
1. Nomas maksa
	Pozīcija
	Pretendenta piedāvājums

	Piedāvātā nomas maksa par 1 m² mēnesī bez PVN
	__________ EUR

	Nomas objekta platība
	141,8 m²

	Kopējā nomas maksa mēnesī bez PVN
	__________ EUR



Kopējo nomas maksu mēnesī bez PVN aprēķina, piedāvāto nomas maksu par 1 m² mēnesī bez PVN reizinot ar Nomas objekta platību 141,8 m². Aprēķina rezultātu norāda ar divām zīmēm aiz komata.
Pretendents apliecina, ka piedāvātā nomas maksa nav zemāka par 7,00 EUR par 1 m² mēnesī bez PVN.
2. Ēdināšanas cenu piedāvājums
	Pozīcija
	Komplekta sastāvs
	Cena bez PVN, EUR

	Pamatēdiena un dzēriena komplekts
	Pamatēdiens vismaz 350 g un dzēriens vismaz 200 ml
	__________

	Zupas, pamatēdiena un dzēriena komplekts
	Zupa vismaz 250 ml, pamatēdiens vismaz 350 g un dzēriens vismaz 200 ml
	__________


Piedāvājumu vērtēšanai izmanto abu tabulā norādīto pusdienu komplektu cenas saskaņā ar nolikuma 8.4. un 8.5. punktu.
3. Finanšu apliecinājums
Iesniedzot piedāvājumu, Pretendents apliecina, ka:
· piedāvātā nomas maksa nav zemāka par 7,00 EUR par 1 m² mēnesī bez PVN;
· kopējā nomas maksa mēnesī bez PVN ir aprēķināta, piedāvāto nomas maksu par 1 m² reizinot ar 141,8 m²;
· piedāvātajās ēdināšanas cenās ir ietvertas visas ar attiecīgo ēdienu un komplektu sagatavošanu, pasniegšanu un realizāciju saistītās izmaksas;
· ēdināšanas cenas būs nemainīgas pirmos 12 mēnešus pēc pakalpojuma uzsākšanas;
· nomas maksas indeksācija un ēdināšanas cenu pārskatīšana notiks nomas tiesību piešķiršanas procedūras nolikumā un nomas līgumā noteiktajā kārtībā;
· Pretendenta ieguldījumi netiks vienpusēji ieskaitīti nomas maksā vai komunālajos maksājumos.

Pretendenta pārstāvja vārds, uzvārds: _____________________________
Amats: __________________
Paraksts: ________________

























3. pielikums
PRETENDENTA PIEREDZES VEIDLAPA
	Nr.
	Klients un objekts
	Pakalpojuma apraksts un izpildes periods
	Vidējais apkalpoto personu skaits dienā
	Kontaktpersona

	1.
	
	
	
	

	2.
	
	
	
	

	3.
	
	
	
	



Par līdzvērtīgu pakalpojumu uzskata regulāru ēdināšanas pakalpojumu ar ikdienas ēdienkarti un klātienes apkalpošanu uzņēmumā, iestādē vai citā organizācijā.
Iznomātājam ir tiesības pārbaudīt sniegto informāciju un sazināties ar klienta kontaktpersonu. 
Pretendenta pārstāvja vārds, uzvārds: __________________
Amats: __________________
Paraksts: ________________















4. pielikums
TELPU IEKĀRTOŠANAS RISINĀJUMA VEIDLAPA
1. Iesniedzamā telpu iekārtošanas informācija
	Iesniedzamā informācija
	Īss apraksts vai pievienotā dokumenta nosaukums

	Īss telpu iekārtošanas apraksts un vienkāršota zonējuma vai izvietojuma skice
	

	Mēbeļu, letes, gaismekļu un interjera elementu apraksts
	

	Papildu ēdināšanas iekārtu un cita aprīkojuma apraksts
	

	Iznomātājam nepieciešamie būvdarbi vai inženierkomunikāciju pielāgojumi
	



Profesionālas vizualizācijas, detalizētas tehniskās specifikācijas un galīgais izvietojuma plāns piedāvājuma stadijā nav obligāti; tos izvēlētais pretendents izstrādā un saskaņo ar Iznomātāju pēc procedūras rezultātu apstiprināšanas.
Pretendenta pārstāvja vārds, uzvārds: __________________
Amats: __________________
Paraksts: ________________











5. pielikums
NOMAS OBJEKTA APSKATES APLIECINĀJUMS
Nomas objekts: Ziemeļu iela 10, Lidosta “Rīga”, Mārupes pagasts, Mārupes novads, LV-1000; platība 141,8 m²; kadastra apzīmējums 80760020007025; telpu grupas Nr. 1220.
	Apskates informācija
	Norādāmā informācija

	Apskates datums un laiks
	______________________________

	Pretendenta nosaukums un reģistrācijas numurs
	______________________________

	Pretendenta pārstāvja vārds, uzvārds un amats
	______________________________

	Iznomātāja pārstāvja vārds, uzvārds un amats
	______________________________



Pretendenta apliecinājums
Pretendents apliecina, ka ir apskatījis Nomas objektu un iepazinies ar tā faktisko un tehnisko stāvokli, plānojumu, inženierkomunikācijām, pieslēgumu jaudām, piekļuves un ekspluatācijas apstākļiem, kā arī citiem apstākļiem, kas var ietekmēt telpu iekārtošanu, izmaksas un ēdināšanas pakalpojuma nodrošināšanu.
Pretendents apliecina, ka ir patstāvīgi izvērtējis Nomas objekta piemērotību plānotajai darbībai, apzinās ar Nomas objekta iekārtošanu, pielāgošanu, ekspluatāciju un nomas līguma izpildi saistītos riskus un pēc piedāvājuma iesniegšanas neizvirzīs prasījumus par apstākļiem, kurus tas apskates laikā konstatēja vai, rīkojoties ar pienācīgu rūpību un profesionālo kompetenci, varēja konstatēt, izņemot apstākļus, kurus Iznomātājs apzināti nav atklājis vai kurus objektīvi nebija iespējams konstatēt apskates laikā.
	Pretendenta pārstāvis
Vārds, uzvārds: __________________
Amats: __________________
Paraksts: __________________
	Iznomātāja pārstāvis
Vārds, uzvārds: __________________
Amats: __________________
Paraksts: __________________





6. pielikums
Nomas objekta telpu plāns.

7. pielikums

NOMAS OBJEKTĀ ESOŠĀ IZNOMĀTĀJA APRĪKOJUMA SARAKSTS

	Pamatlīdzekļa nosaukums
	Iegādes datums

	Ledusskapis ar stikla durvīm
	31.12.2022

	Trauku sildītājs-dispenseris
	31.12.2022

	Saldētava Helkama
	31.12.2022

	Lamināta mēbele paplātēm
	31.12.2022

	Marmīts 2x4.2L Frontālais modelis/kastīte/katliem/
	10.12.2007

	N/t galds ar izl.plauktu mal 140x700x900
	10.12.2007

	Galds ar izlietni, maliņu, plaukts netīriem traukiem
	31.12.2022

	N/t galds ar mal.ar slīpu malu, nestandarta
	10.12.2007

	N/t galds ar mal.plauktu 1200x700x900
	10.12.2007

	N/t galds ar plauktu un maliņu
	10.12.2007

	N/t galds ar plauktu, mal
	10.12.2007

	N/t galds ar plauktu, mal 300x700
	10.12.2007

	N/t galds ar plauktu, mal, atvilkni 1200x700
	10.12.2007

	N/t paliktnis zem krāsns ar sliežu virz.
	10.12.2007

	N/t plaukts ar režģi 1200x280x340
	10.12.2007

	N/t plaukts trauku žāvēšanai 1000x300x750
	10.12.2007

	N/t sastatnes ar 5 plauktiem 800x500x1800
	10.12.2007

	Paplāšu virzītāji L=1200x200x270
	10.12.2007

	Paplāšu virzītāji L=800x200x270
	10.12.2007

	Paplāšu virzītāji L=800x200x270
	10.12.2007



	
	






[image: ]



	

	
	

*DOKUMENTS PARAKSTĪTS AR DROŠU
ELEKTRONISKO PARAKSTU UN SATUR LAIKA ZĪMOGU

